Αριθ. C 110/4 Επίσημη Εφημερίδα των Ευρωπαϊκών Κοινοτήτων 24.4.87 
II 
(Προπαρασκευαστικές πράξεις) 
ΕΠΙΤΡΟΠΗ 
Πρόταση οδηγίας του Συμβουλίου που τροποποιεί την οδηγία 80/390/ΕΟΚ περί συντονισμού των όρων 
καταρτίσεως, ελέγχου και διαδόσεως του ενημερωτικού δελτίου που πρέπει να δημοσιεύεται για την 
εισαγωγή κινητών αξιών σε χρηματιστήριο αξιών 
COM(87) 129 τελικό 
(Υποβληθείσα από την Επιτροπή στο Συμβούλιο στις 25 Μαρτίου 1987) 
(87/C 110/04) 
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, 
έχοντας υπόψη: 
τη συνθήκη για την ίδρυση της Ευρωπαϊκής Οικονομικής 
Κοινότητας, και ιδίως το άρθρο 54, 
την πρόταση της Επιτροπής, 
τη γνώμη του Ευρωπαϊκού Κοινοβουλίου, 
τη γνώμη της Οικονομικής και Κοινωνικής Επιτροπής, 
Εκτιμώντας: 
ότι, το άρθρο 54 παράγραφος 3 στοιχείο ζ της συνθήκης 
ορίζει ότι το Συμβούλιο συντονίζει, κατά το αναγκαίο 
μέτρο, τις εγγυήσεις, τις οποίες απαιτούν τα κράτη μέλη, για 
την προστασία των συμφερόντων των μελών και των 
τρίτων, από τις εταιρείες κατά την έννοια του άρθρου 58 
παράγραφος 2, ώστε οι εγγυήσεις αυτές να γίνουν ισοδύ­
ναμες σε ολόκληρη την Κοινότητα · 
ότι, το Συμβούλιο ενέκρινε στις 17 Νοεμβρίου 1986 την 
οδηγία 86/566/ΕΟΚ (') που τροποποιεί την πρώτη οδηγία 
της 11ης Μαΐου 1960 περί εφαρμογής του άρθρου 67 της 
συνθήκης· ότι η οδηγία αυτή καταργεί τους συναλλαγματι­
κούς περιορισμούς όσον αφορά, ιδίως, την εισαγωγή 
κινητών αξιών σε χρηματιστήριο αξιών ότι, κατά συνέπεια, 
ο αριθμός των αιτήσεων για την εισαγωγή αξιών σε χρημα­
τιστήρια που λειτουργούν σε περισσότερα από ένα κράτη 
αναμένεται ότι θα αυξηθεί" 
ότι, η οδηγία 80/390/ΕΟΚ του Συμβουλίου (2) προβλέπει 
στο άρθρο 24 ότι αν για την ίδια κινητή αξία υποβάλλονται 
αιτήσεις εισαγωγής της σε χρηματιστήρια που λειτουργούν 
σε περισσότερα του ενός κράτη μέλη, οι αρμόδιες αρχές 
πρέπει να συνεργάζονται και να καταβάλουν προσπάθειες 
για να δεχθούν ένα ενιαίο κείμενο για το ενημερωτικό 
δελτίο που μπορεί να χρησιμοποιηθεί σε όλα τα ενδιαφερό­
μενα κράτη μέλη • 
Ο ΕΕ αριθ. L 332 της 26. 11. 1986, σ. 22. 
(2) ΕΕ αριθ. L 100 της 17. 4. 1980, σ. 1. ότι η διάταξη αυτή δεν συνεπάγεται την πλήρη αμοιβαία 
αναγνώριση των ενημερωτικών δελτίων για την εισαγωγή 
στο χρηματιστήριο και ότι, ως εκ τούτου, πρέπει να τροπο­
ποιηθεί ανάλογα η οδηγία 80/390/ΕΟΚ ώστε να επιτευχθεί 
η αναγνώριση αυτή" 
ότι η αμοιβαία αναγνώριση αποτελεί σημαντικό βήμα για τη 
δημιουργία της εσωτερικής αγοράς της Κοινότητας, 
ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ: 
Άρθρο 1 
Η οδηγία 80/390/ΕΟΚ τροποποιείται ως εξής: 
1. Το άρθρο 24 τροποποιείται ως εξής: 
α) Η παράγραφος 1 αντικαθίσταται από το ακόλουθο 
κείμενο: 
«1. Αν, για την ίδια κινητή αξία, υποβάλλονται 
συγχρόνως ή μέσα σε περίοδο ενός μηνός, αιτήσεις 
για την εισαγωγή της σε χρηματιστήρια που εδρεύουν 
ή λειτουργούν σε περισσότερα του ενός κράτη μέλη, 
συμπεριλαμβανομένου και του κράτους μέλους όπου 
βρίσκεται η έδρα του εκδότη, το ενημερωτικό δελτίο 
καταρτίζεται σύμφωνα με τους κανόνες που ορίζονται 
στην παρούσα οδηγία στο κράτος μέλος όπου βρί­
σκεται η έδρα του εκδότη και εγκρίνεται από τις αρμό­
διες αρχές· εάν ο εκδότης δεν έχει την έδρα του σ' ένα 
από τα κράτη μέλη αυτά, αποφασίζει ο ίδιος ο 
εκδότης βάσει ποιας νομοθεσίας των εν λόγω κρατών 
μελών θα καταρτισθεί και θα εγκριθεί το ενημερωτικό 
δελτίο. 
2. Όταν το ενημερωτικό δελτίο εγκριθεί, σύμφωνα 
με την παράγραφο 1, πρέπει να αναγνωρισθεί από τα 
άλλα κράτη μέλη όπου ζητείται η εισαγωγή στο 
χρηματιστήριο αξιών χωρίς να πρέπει να εγκριθεί εκ 
νέου από τις αρμόδιες αρχές των εν λόγω κρατών 
μελών. 
3. Οι αρμόδιες αρχές χορηγούν στον εκδότη, 
εφόσον εγκρίνουν το ενημερωτικό δελτίο, πιστοποιη­
τικό στο οποίο θ' αναγράφεται εάν χορηγείται ή όχι 
μερική απαλλαγή από την υποχρέωση δημοσίευσης 
πλήρους ενημερωτικού δελτίου σύμφωνα με την 
παρούσα οδηγία. Σε περίπτωση μερικής απαλλαγής, 
αναφέρεται το είδος της απαλλαγής και η αιτιο­
λόγηση της. 
24.4.87 Επίσημη Εφημερίδα των Ευρωπαϊκών Κοινοτήτων Αριθ. C 110/5 
4. Το εγκεκριμένο ενημερωτικό δελτίο πρέπει να 
αναγνωρίζεται στα άλλα κράτη μέλη, στα οποία υπο­
βάλλεται αίτηση για εισαγωγή στο χρηματιστήριο 
αξιών, ακόμη και αν έχει χορηγηθεί μερική απαλλαγή, 
εφόσον: 
α) το είδος της εν λόγω απαλλαγής αναγνωρίζεται 
από τη νομοθεσία του άλλου ή των άλλων 
ενδιαφερομένων κρατών μελών, και 
6) υπάρχουν οι ίδιες ή ισοδύναμες· προϋποθέσεις, που 
δικαιολογούν την απαλλαγή, υπάρχουν επίσης στο 
άλλο ή στα άλλα ενδιαφερόμενα κράτη μέλη. 
5. Το εγκεκριμένο ενημερωτικό δελτίο, το πιστο­
ποιητικό που αναφέρεται στην παράγραφο 3 και η 
μορφή του ενημερωτικού δελτίου που χρησιμοποιείται 
στο άλλο ενδιαφερόμενο κράτος μέλος, διαβιβάζονται 
προς ενημέρωση από τον εκδότη στις αρμόδιες αρχές 
κάθε άλλου κράτους μέλους στο οποίο έχει υποβληθεί 
αίτηση για εισαγωγή στο χρηματιστήριο αξιών. Η 
προαναφερόμενη μορφή είναι η ίδια με τη μορφή του 
εγκεκριμένου ενημερωτικού δελτίου, με την επιφύλαξη 
ενδεχόμενης μεταφράσεως ή άλλης μικρής, διοικη­
τικής φύσης, μεταβολής.» 
6) Η παράγραφος 2 γίνεται παράγραφος 6. 
γ) Προστίθεται η ακόλουθη παράγραφος 7: 
«7. Οι αρμόδιες αρχές συνεργάζονται, όταν είναι 
ανάγκη, για την εκτέλεση των καθηκόντων τους και 
ανταλλάσσουν κάθε απαιτούμενη πληροφορία για το 
σκοπό αυτό.» 2. Στο άρθρο 25 προστίθεται η ακόλουθη παράγραφος 3: 
«3. Με την επιφύλαξη των περιπτώσεων που καλύ­
πτονται από το ποινικό δίκαιο, η αρμόδια αρχή, η οποία 
λαμβάνει τις πληροφορίες, μπορεί να τις χρησιμοποιήσει 
μόνο για την εκπλήρωση των καθηκόντων της ή στα 
πλαίσια διοικητικών προσφυγών ή νομικών διαδικασιών 
που σχετίζονται με τα καθήκοντα αυτά.» 
3. Παρεμβάλλεται το ακόλουθο άρθρο 25α: 
«Άρθρο 25α 
Η Κοινότητα είναι σε θέση, μέσω συμφωνιών που συνά­
πτονται βάσει της συνθήκης με μία ή περισσότερες τρίτες 
χώρες, να συμφωνήσει για την εφαρμογή διατάξεων δια­
φορετικών από εκείνες που προβλέπονται στην παρούσα 
οδηγία ώστε να εξασφαλίζεται, υπό συνθήκες αμοιβαι­
ότητας, η απαιτούμενη προστασία των επενδυτών στα 
κράτη μέλη.» 
Άρθρο 2 
1. Τα κράτη μέλη λαμβάνουν όλα τα απαραίτητα μέτρα 
για να συμμορφωθούν με την παρούσα οδηγία το αργότερο 
την 1η Ιανουαρίου 1989. Πληροφορούν αμέσως την Επι­
τροπή σχετικά. 
2. Τα κράτη μέλη γνωστοποιούν στην Επιτροπή το κεί­
μενο των ουσιωδών νομοθετικών, κανονιστικών και διοικη­
τικών διατάξεων που θεσπίζουν στον τομέα που διέπεται 
από την παρούσα οδηγία. 
Άρθρο 3 
Η παρούσα οδηγία απευθύνεται στα κράτη μέλη. 
Πρόταση κανονισμού του Συμβουλίου όσον αφορά ορισμένες προσαρμογές του καθεστώτος που εφαρμό­
ζεται στις Καναρίους Νήσους 
COM(87) 72 τελικό 
(Υποβληθείσα από την Επιτροπή στο Συμβούλιο στις 31 Μαρτίου 1987) 
(87/C 110/05) 
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, 
Έχοντας υπόψη: 
τη συνθήκη για την ίδρυση της Ευρωπαϊκής Οικονομικής Κοινότητας, την πράξη προσχώρησης της 
Ισπανίας και της Πορτογαλίας, και ιδίως το άρθρο 25 παράγραφος 4 τελευταίο εδάφιο, και το πρωτό­
κολλο αριθ. 2, 
την πρόταση της Επιτροπής 
την γνώμη του Ευρωπαϊκού Κοινοβουλίου, 
Εκτιμώντας: 
ότι, πρέπει να εξασφαλιστεί ότι η μεταχείριση ορισμένων γεωργικών προϊόντων που εισάγονται 
στην Κοινότητα, καταγωγής Καναρίων Νήσων, είναι όμοια με την μεταχείριση των ίδιων 
προϊόντων σε ορισμένες τρίτες μεσογειακές χώρες* ότι πρέπει λοιπόν να προσαρμοστεί το καθεστώς 
που εφαρμόζεται στις Καναρίους Νήσους δυνάμει του πρωτοκόλλου αριθ. 2 της πράξης 
προσχώρησης·